Меркатор (малопродажба)

Пословни систем Меркатор, доо — словенечки деловен конгломерат. Една од најголемите компании во Словенија по годишен приход, таа е матична компанија на групацијата на синџири супермаркети Меркатор. Во целосна сопственост на хрватското акционерско друштво Фортенова Груп .

Покрај Словенија, Меркатор Груп е присутна и во Србија, Црна Гора, Босна и Херцеговина и Хрватска. Основната дејност на Групацијата Меркатор е трговијата на мало со стоки за секојдневна потрошувачка преку разновидна малопродажна мрежа низ Словенија, Србија, Босна и Херцеговина и Црна Гора.

Меркатор датира од 1949 година и основањето на компанијата за трговија на големо Живила Љубљана – претходник на Пословни систем Меркатор, која била реорганизирана како друштво со ограничена одговорност на 4 јули 2022 година. Во времето на своето основање, Меркатор продавал стоки од складиште. Денес, сепак, Меркатор е еден од најмодерните трговци на мало во регионот со 20.300 вработени во целата групација Меркатор.

Од април 2021 година, Меркатор е во сопственост на Фортенова Груп. Таа ги стекнала акциите од Агрокор, кој го купил словенечкиот трговец на мало во 2014 година. Фортенова првично поседувала 89,11% од Меркатор, зголемувајќи го својот удел на 90,005% по генералното собрание одржано во септември 2021 година. Фортенова станала единствен сопственик на Меркатор на 1 април 2022 година, откако ги истисна малцинските акционери. Потоа, во средината на април, Генералното собрание одобри бришење на акциите на компанијата од берзата. 

Меркатор има за цел да воспостави најсовремени концепти за продавници на сите свои пазари. Неговиот континуиран раст се заснова на ефикасни деловни модели кои вклучуваат атрактивна понуда за клиентите, долгорочни партнерства со локални и регионални добавувачи, нови концепти на продавници, како и оперативна ефикасност и економичност во сите области на нејзиниот бизнис.

 Малопродажните пазари на Групацијата Меркатор 
 Словенија 
Пословни систем Меркатор, доо, е најголемата малопродажна компанија во Словенија со 1.014 малопродажни единици, од кои 466 се наоѓаат во Словенија, 341 во Србија, 128 во Црна Гора и 79 во Босна и Херцеговина. Исто така, може да се пофали со 163 франшизни продавници во Словенија (од 31 декември 2021 година).
мини| Меркатор Шишка Словенија, која неодамна бил ставена на листата на ИГД, водечката светска професионална организација, како една од 15-те продавници во светот што вреди да се посетат.
Основната дејност на компанијата е продажба на стоки за широка потрошувачка, со посебна деловна област за домашна опрема ( М Техника, 41 продавница) и трговија на големо.

Двете независни производствени компании на Меркатор Меркатор – Емба, доо, и Меркатор ИП, доо. се активни и на словенечкиот пазар. Дополнително, Меркатор ја поседува и компанијата М – Енергија, доо која управува со бензинските пумпи за самопослужување Максен. 

Меркатор бил првиот трговец со секојдневни производи во Словенија со сопствена веб-страница за е-трговија, првиот трговец кој постави самоуслужни каси, првиот трговец кој овозможи купување преку апликациите М Скен и М Скен МОБИЛЕ,првиот трговец кој ја развил мобилната платформа Мој М со мобилниот паричник М Пеј.

Меркатор постојано интегрира иновативни решенија со своите услуги и понуди, постепено ги менува и надградува, прилагодувајќи ги на потребите на потрошувачите и заменувајќи дел од нив со нови. На овој начин, продолжува да го подобрува и искуството на пазарувањето и своите перформанси, нудејќи им на потрошувачите она што го сакаат, што им е потребно и што носи додадена вредност за нив во даден момент, така развивајќи продавници кои се прилагодени на потребите на потрошувачите.

Онлајн продавницата на Меркатор, која успешно функционира повеќе од две децении, станува клучен дел од дигиталната трансформација на Меркатор. Нејзината цел е да го зајакне присуството на Меркатор преку омничелнелниот пристап и да ја осигура позицијата на Меркатор како прв избор на купувачите на било кое место и во било кој момент. Меркатор континуирано ја подобрува својата понуда за да ја направи атрактивна и прилагодена на онлајн купувачите и нивните навики за купување.

Меркатор вложува големи средства во дигитализацијата на своите бизнис процеси и дигиталната комуникација, што го смета за еден од своите стратешки сегменти. Така, во 2021 година, Меркатор вовел нов дигитален комуникациски канал и иновативен екосистем кој им овозможува на корисниците целосно искуство како внатре така и надвор од дигиталното опкружување, и го надминуваат ограничувањата на традиционалната комуникација. Меркатор бил првиот трговец на мало кој ја лансираше својата сопствена медиумска платформа, видео платформата за содржина www.msoseska.tv. Таа е наменета за широк спектар на корисници, без разлика на нивната возраст и начин на живот, кои сакаат да гледаат кратки и корисни содржини – не само за забава, туку и секогаш кога им е потребен совет, сакаат да заштедат време или да го олеснат своето работење. Некои делови од содржината на М Сосеска (М Соседство) исто така ја одразуваат вклученоста на Меркатор во словенечката култура и спорт, што Меркатор го поддржува веќе многу години.

 Регионално присуство на Меркатор Групацијата 
Покрај Словенија, Меркатор работи како локален трговец на мало на три други пазари во регионот: Србија, Босна и Херцеговина и Црна Гора. 

 Србија 
Првата продавница на Меркатор во Белград, Србија била отворена во 2002 година. Денес, Меркатор С, доо, Србија има вкупно 341 продавница во многу српски градови под брендовите Меркатор, Рода и Идеа.

 Црна Гора 
Меркатор влегол на црногорскиот пазар во 2007 година. Работи под брендот Идеа од 2017 година.

 Босна и Херцеговина 
Во 2000 година, Меркатор ја отвори својата прва продавница во Сараево. Во 2014 година, сите продавници во сопственост на Меркатор БХ, доо, Босна и Херцеговина биле префрлени на Конзум. Во септември 2017 година, сите 83 продавници биле повторно купени од Меркатор БХ, доо, Босна и Херцеговина.

 Хрватска 
Во 2014 година, операциите на Меркатор во Хрватска биле купени од Конзум. Меркатор Х, доо, Хрватска, го задржала работењето со недвижнини.

 Наводи 

 Надворешни врски 
 Официјална интернет страница

Категорија:Словенечки претпријатија
Категорија:Агрокор